Stang startet sin politiske karriere i Østfold FrP/FpU og Sarpsborg og Omegn FrP i 1981/1982, og ble valgt som kommunestyrerepresentant i Tune kommune i 1983 og i 1987. Han ble medlem av formannskapet i Tune i 1987. I 1991 da Sarpsborg ble storkommune, var han medlem av Sarpsborg bystyre og formannskap i to perioder fra 1991 til 1999. Han var også fylkestingsrepresentant for FrP i Østfold fylke i tre perioder (1987–1999), der han var leder av fylkestingsgruppen i to perioder (1991–1999). Stang var medlem av fylkesutvalget i Østfold fylkeskommune fra 1991 til 1999. Han fungerte som politisk sekretær i årene 1987–1997.